Diari Oficial de la Generalitat Valenciana


Sumari del DOGV 7399, del 10-11-2014 (2014/10284)

RESOLUCIÓ de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10310


Data del document
:   29-10-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell. [2014/10197]  
Per mitjà del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, recentment modificat pel Decret 65/2014, de 2 de maig, del Consell i pel Decret 128/2014, de 25 de juliol, del Consell s'ha efectuat una nova configuració tant de l'àmbit competencial del departament com de la seua estructura organitzativa, i s'han regulat les funcions dels òrgans superiors i del nivell directiu, així com dels màxims nivells administratius.   
D'altra banda, el vigent Decret 16/2012, de 20 de gener, del Consell, pel qual es distribuïxen competències en matèria de contractació centralitzada en l'àmbit de l'Administració de la Generalitat, les seues entitats autònomes i els ens del sector públic empresarial i fundacional de la Generalitat, i es crea la Central de Compres de la Generalitat, atribuïx al titular de la conselleria en matèria d'hisenda competències en l'àmbit de la contractació centralitzada.   
Per tant, a fi d'aconseguir una major economia i agilitat en la tramitació d'expedients ?que redunde a millorar la qualitat en la prestació de funcions que té assignades la Conselleria d'Hisenda i Administració Pública- i tenint en consideració les modificacions produïdes, se considera convenient per raons de celeritat i eficàcia administrativa recopilar en una sola les diverses disposicions reguladores de delegació de competències.  
Per això, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les atribucions conferides en els articles 28 i 63 de la Llei 5/1983, de 30 de desembre, del Consell, en l'article 9 de la Llei 10/2005, de 9 de desembre, d'Assistència Jurídica a la Generalitat, i en l'article 40.1 i 3 del text refós de la Llei d'Hisenda Pública de la Generalitat, resolc:   
  
  
  
CAPÍTOL I  
De les delegacions en matèria de gestió economicofinancera i contractació  
  
Article 1. De les delegacions en la Subsecretaria  
1. Delegar en la persona titular de la Subsecretaria d'esta Conselleria ?excepte les facultats que per esta resolució estiguen delegades en altres òrgans del departament- les atribucions següents:   
a) L'exercici de totes les facultats ordinàries en matèria de contractació, excloent-ne l'adjudicació de contractes el valor estimat dels quals siga igual o superior a 18.000 euros.   
b) Proposar les modificacions pressupostàries que calguen.  
  
c) La retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, de tots els capítols i programes de la Conselleria, excloent-ne els capítols VIII i IX i la secció 19.  
d) La subscripció de documents comptables ?excepte els de la secció 19- de tots els capítols i programes de la Conselleria.  
2. En l'àmbit de la contractació centralitzada, delegar en la persona titular de la Subsecretaria d'esta conselleria l'exercici de les atribucions següents:  
a) Aprovar els plecs de clàusules administratives particulars i els plecs de prescripcions tècniques que han de regir la contractació centralitzada.  
b) Inscriure els acords marc per a l'homologació de subministraments i servicis d'adquisició centralitzada, així com formalitzar, si és el cas, els contractes que se'n deriven.  
c) Convocar els procediments de contractació per mitjà de contractes marc de subministraments i servicis d'adquisició centralitzada, així com formalitzar-ne, si és el cas, els contractes.  
d) Autoritzar, amb caràcter excepcional, l'adquisició de subministraments o la contractació de servicis no homologats, sempre que l'òrgan peticionari ho justifique adequadament en l'expedient, i amb un informe previ de la Central de Compres de la Generalitat.  
e) L'exercici de qualsevol altra facultat ordinària en matèria de contractació, excepte la resolució d'adjudicació.  
  
Article 2. De les delegacions en les secretaries autonòmiques i en les direccions generals  
2.1. Delegar en la persona titular de la Secretaria Autonòmica d'Hisenda i Pressupostos:  
a) La retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, relatius als capítols del programa pressupostari adscrit a la secció 19, així com la subscripció dels consegüents documents comptables.  
  
b) Les facultats ordinàries en matèria de contractació relatives a contractes ?a càrrec del seu capítol II- el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament.  
2.2. Delegar en la persona titular de la Secretaria Autonòmica d'Administració Pública:  
a) L'adjudicació dels contractes i la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, relatius a l'àmbit de la Secretaria Autonòmica d'Administració Pública, sense perjuí del que disposa l'apartat 2.3 i en l'apartat 2.4 d'este article; incloent-ne l'adjudicació i la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, de la contractació centralitzada l'objecte de la qual verse sobre l'esmentat àmbit.   
  
b) L'exercici de totes les facultats ordinàries en matèria de contractació i la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, de l'àmbit de la Subdirecció General d'Atenció al Ciutadà, Qualitat i Inspecció de Servicis.  
c) La tramitació i aprovació de les ordes d'execució als ens instrumentals, que incidisquen en l'àmbit competencial de la Direcció General de Tecnologies de la Informació.  
2.3 Delegar en la persona titular de la Direcció General de Tecnologies de la Informació l'exercici de totes les facultats ordinàries en matèria de contractació i la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament, relatives a contractes del seu àmbit competencial, excepte l'adjudicació de contractes el valor estimat dels quals siga igual o superior a 18.000 euros.  
2.4 Delegar en la persona titular de la Intervenció General i en les persones titulars de les restants direccions generals de la Conselleria ?excepte les facultats que per esta resolució estiguen delegades en altres òrgans del departament- les facultats ordinàries en matèria de contractació relatives a contractes a càrrec del seu capítol II el valor estimat dels quals no supere els 3.000 euros, dins del seu àmbit competencial; així com la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament.  
  
  
Article 3. De les delegacions en la Secretaria General Administrativa  
  
Delegar en la persona titular de la Secretaria General Administrativa de la Conselleria les atribucions següents:  
a) La tramitació de les incidències de nòmines i la firma de tots els documents administratius i de gestió comptable que necessiten la seua tramitació.  
b) Les facultats ordinàries en matèria de contractació relatives a contractes ?a càrrec del capítol II dels programes pressupostaris de la Subsecretaria- el valor estimat dels quals no supere els 1.200 euros; així com la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament.  
c) Acordar la devolució de les garanties definitives que es constituïsquen a favor de la Conselleria, en matèria de contractació.  
  
Article 4. De les delegacions en les direccions territorials d'Hisenda i Administració Pública  
Delegar, respectivament, en les persones titulars de les direccions territorials d'Hisenda i Administració Pública a Alacant, Castelló i València les facultats ordinàries en matèria de contractació relatives a contractes ?a càrrec del seu capítol II- el valor estimat dels quals no supere els 1.200 euros, dins dels seus corresponents àmbits competencials; així com la retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament.  
  
  
  
CAPÍTOL II   
De les delegacions en matèria de joc i en matèria de responsabilitat patrimonial  
  
Article 5. Delegació de competències en matèria de responsabilitat patrimonial  
Delegar en la persona titular de la Subsecretaria de la Conselleria la competència per a dictar resolucions dels expedients de responsabilitat patrimonial de l'administració exigible a esta Conselleria, així com ?si és el cas- l'aprovació del gasto i la firma dels corresponents documents de gestió comptable.  
  
Article 6. Delegació de competències en matèria de joc  
Delegar en la persona titular de la Direcció General de Tributs i Joc la competència per a dictar aquelles resolucions dels expedients sancionadors incoats per faltes administratives molt greus ?la resolució de les quals competisca al titular de la Conselleria d'Hisenda i Administració Pública- comeses en matèria de joc, previstes en la Llei de la Generalitat 4/1988, de 3 de juny, del Joc de la Comunitat Valenciana, i en la seua normativa de desplegament.   
  
  
CAPÍTOL III   
De les delegacions en matèria de tresoreria, de relacions financeres amb les entitats locals, de compensació i de retencióde pagaments, de gestió d'ingressos i de relacions financeres amb les entitats locals   
  
Article 7. De la delegació indistinta  
Delegar indistintament en la persona titular de la Secretaria Autonòmica d'Hisenda i Pressupostos, en la persona titular de la Subsecretaria i en la persona titular de la Subdirecció General de la Tresoreria l'ordenació general de pagaments i la realització material d'estos, tant per operacions pressupostàries com per operacions extrapressupostàries.  
  
  
Article 8. De les delegacions en la Secretaria Autonòmica d'Hisenda, en la Direcció General de Pressupostos i en la Subdirecció General de Tresoreria  
1. Delegar en la persona titular de la Secretaria Autonòmica d'Hisenda i Pressupostos l'exercici de les funcions següents:  
a) L'obertura, cancelació i autorització per a la situació i disposició de fons dels comptes de l'Administració de la Generalitat, sense perjuí del que disposa l'apartat 3.b d'este article.   
b) La concertació i contractació de les operacions de tresoreria per un termini igual o inferior a un any, destinades a atendre les necessitats de tresoreria derivades de diferències en els venciments dels seus ingressos i pagaments, amb el límit previst en la Llei d'Hisenda Pública de la Generalitat, i amb els requisits que s'establisquen en la vigent Llei de Pressupostos, així com les bestretes previstes per al mateix fi en la Llei General Pressupostària.  
c) Les resolucions administratives, així com la firma de documents comptables, corresponents a ingressos pressupostaris o documents extrapressupostaris que gestione la Tresoreria, a excepció d'aquells que estiguen delegats en altres centres directius.  
d) L'autorització de l'endeutament de les entitats locals de la Comunitat Valenciana, en els termes que en la normativa vigent en matèria d'endeutament s'atribuïx a l'òrgan competent de la Comunitat Autònoma que exercisca la tutela financera.  
e) L'adopció dels actes jurídics o les resolucions que, en la seua aplicació a les entitats locals, la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera ?i la resta de normativa vigent en la matèria- atribuïx a l'òrgan competent de la Comunitat Autònoma, que exercisca la tutela financera.  
f) L'autorització de la destinació del patrimoni municipal del sòl de les entitats locals de la Comunitat Valenciana, a la qual fa referència l'article 39.5 del Reial Decret Legislatiu 2/2008, de 20 de juny, pel qual s'aprova el text refós de la Llei de Sòl.  
g) La resolució en els procediments de compensació d'ofici de deutes, contrets per les entitats locals.  
h) La resolució en els procediments de retenció de pagaments, en relació amb els deutes contrets per persones jurídiques ?públiques o privades- amb les persones jurídiques que conformen el sector públic valencià.  
2. Delegar en la persona titular de la Direcció General de Pressupostos l'exercici de les funcions següents:  
a) L'aprovació de les resolucions corresponents a les distintes fases del procediment de gestió d'ingressos, així com la firma dels documents comptables corresponents, excepte en allò que preveu l'apartat 1 lletra c d'este article i l'article 9, punts 3 i 4, d'esta resolució.   
  
b) La tramitació d'aquells documents comptables necessaris per a la comptabilització dels ingressos de la Generalitat, excepte en allò que preveu l'apartat 1 lletra c d'este article i l'article 9, punts 3 i 4, d'esta resolució.   
c) La tramitació dels documents comptables necessaris per a la comptabilització dels ingressos derivats de la participació dels municipis i les diputacions en els tributs de l'Estat, i de la participació de les diputacions en la recaptació obtinguda per la Societat Estatal de Loteries i Apostes de l'Estat.  
d) L'informe de sostenibilitat financera a què fa referència l'article 7.4 de la Llei 7/1985, de 2 d'abril, Reguladora de les Bases de Règim Local.  
3. Delegar en la persona titular de la Subdirecció General de Tresoreria l'exercici de les funcions següents:  
a) La resolució administrativa i la firma de documents comptables derivats d'operacions extrapressupostàries que haja de gestionar la tresoreria, així com dels documents comptables d'ingressos pressupostaris derivats dels interesos dels comptes bancaris i de la gestió d'incidències de les distintes caixes fixes.   
b) L'obertura, cancelació i autorització per a la situació i disposició de fons dels comptes de l'Administració de la Generalitat, quan es tracte dels fons de Caixa Fixa.  
  
  
CAPÍTOL IV   
De les delegacions en matèria d'aplicació dels tributs i reembossament de garanties  
  
Article 9. Delegacions en matèria d'aplicació dels tributs i reembossament de garanties  
1. Delegar en la persona titular de la Direcció General de Tributs i Joc la competència per a dictar resolucions d'aquells recursos d'alçada que, d'acord amb la normativa vigent, siguen competència del conseller i no hagen sigut resolts en primera instància pel titular de la Direcció General de Tributs i Joc, així com la competència per a autoritzar el desistiment dels procediments judicials iniciats i l'assentiment davant de les demandes formulades de contrari.  
  
2. Delegar en la persona titular de la Direcció General de Tributs i Joc l'autorització i disposició del gasto, així com el reconeixement de l'obligació i la proposta de pagament del «cost del servici» de l'Agència Estatal de l'Administració Tributària, per la gestió de la recaptació en via executiva d'ingressos públics de la Generalitat, i la firma dels documents comptables pertinents.  
3. Delegar en la persona titular de la Direcció General de Tributs i Joc l'aprovació de les resolucions corresponents a les distintes fases del procediment de gestió d'ingressos, així com la firma dels documents comptables corresponents, quan facen referència als ingressos públics següents:  
a) Els abonats a la Generalitat per l'Agència Estatal de l'Administració Tributària, procedents de la gestió tributària de tributs cedits o de la recaptació en via executiva d'ingressos públics.  
b) Aquells la gestió dels quals corresponga als òrgans tributaris de la Subdirecció General de Tributs de l'esmentada Direcció General.  
4. Delegar en les persones titulars de les direccions territorials d'Hisenda i Administració Pública l'aprovació de les resolucions corresponents a les distintes fases del procediment de gestió d'ingressos, així com la firma dels documents comptables corresponents, quan facen referència a ingressos públics la gestió dels quals corresponga als òrgans tributaris de les esmentades direccions territorials.  
5. Delegar la competència per a dictar les resolucions dels expedients de reembossament del cost de les garanties aportades per a la suspensió de l'execució d'un acte o per a ajornar o fraccionar el pagament d'un deute, així com la firma dels documents comptables relatius a estes resolucions:  
a) En la persona titular de la Direcció General de Tributs i Joc, quan facen referència a deutes per ingressos públics la gestió dels quals la duguen a terme els òrgans tributaris de la Subdirecció General de Tributs de l'esmentada Direcció General.  
b) En les persones titulars de les direccions territorials d'Hisenda i Administració Pública, quan facen referència a deutes per ingressos públics la gestió dels quals la duguen a terme els òrgans tributaris de la respectiva direcció territorial.  
6. Delegar en les persones titulars de les direccions territorials d'Hisenda i Administració Pública d'esta Conselleria, en relació amb els honoraris meritats pels titulars de les oficines liquidadores de districte hipotecari, l'exercici de les facultats de retenció del crèdit, l'autorització del gasto, la disposició del crèdit, el reconeixement de l'obligació i la proposta de pagament corresponent ?incloent-ne, així mateix, la liquidació de crèdits exigibles i les solicituds de proposta de pagament, així com l'aprovació dels justificants necessaris per a procedir al pagament- siga quin siga el seu import, i la firma dels documents comptables de gasto que siguen pertinents.  
7. Delegar en les persones titulars de les direccions territorials d'Hisenda i Administració Pública d'esta conselleria l'aprovació i la tramitació de resolucions corresponents a les distintes fases del procediment de gestió d'ingressos i pagaments, així com la firma dels documents comptables corresponents, quan es referisquen a la gestió de la Caixa General de Depòsits i Fiances efectuades en les direccions territorials.  
  
  
  
CAPÍTOL V   
De la delegació en matèria de patrimoni de la Generalitat  
  
Article 10. De les delegacions en la Direcció General de Patrimoni  
  
1. Es deleguen en la persona titular de la Direcció General de Patrimoni les atribucions següents reconegudes al titular d'esta conselleria tant per la Llei 14/2003, de 10 d'abril, de Patrimoni de la Generalitat, com pel Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques, d'aplicació supletòria fins que el Consell no dicte la corresponent norma de desplegament reglamentari de la nostra Llei de Patrimoni de la Generalitat:   
  
a) La resolució dels procediments de delimitació.  
b) L'afectació dels béns patrimonials a l'ús general o als servicis públics de la Generalitat.  
c) La desafectació dels béns immobles i drets immobiliaris.  
  
d) L'adscripció i desadscripció de béns immobles i drets de la Generalitat que recauen sobre estos.  
e) L'aprovació de les mutacions demanials internes.  
f) Arrendament per mitjà de contractació directa dels immobles que la Generalitat necessite per a la prestació d'un servici públic, quan la renda anual excedisca els 50.000 euros i el termini contractual supere els dos anys obligatoris per a la Generalitat.  
g) L'alienació de béns mobles procedents d'abintestats.  
h) Acordar la devolució de les garanties que es constituïsquen a favor de la Conselleria, en matèria de contractació patrimonial, així com l'aplicació de fiances al preu de rematada en les subhastes i concursos, i, si és el cas, la resolució que poguera haver en la retenció i execució de fiances quan siga procedent.  
2. Les delegacions compreses en este article comporten expressament la delegació en la Direcció General de Patrimoni, per a l'aprovació del gasto i de totes les fases d'execució d'este i per a la firma dels corresponents documents comptables.  
  
  
CAPÍTOL VI   
De les delegacions en matèria de funció pública  
  
Article 11. De les delegacions en la Secretaria Autonòmica d'Admi-nistració Pública  
Delegar en la persona titular de la Secretaria Autonòmica d'Administració Pública les atribucions següents:  
a) El nomenament del personal funcionari interí, així com la contractació del personal laboral fix ?a excepció del que preveuen els articles 13, 16 i 15 d'esta resolució- de conformitat amb el que disposa l'article 9, lletra n de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
b) Resoldre la pèrdua de la condició de personal funcionari, ja siga de carrera o interí, així com l'extinció dels contractes del personal laboral.  
c) Designar els membres dels òrgans tècnics de selecció de personal de l'Administració de la Generalitat, així com dictar les resolucions del personal admés i exclòs a les proves selectives. En el cas de contractacions especials per a programes europeus, s'han de realitzar les atribucions mencionades en colaboració amb la direcció general competent en la matèria.  
d) Resoldre els recursos d'alçada contra els actes dels òrgans tècnics de selecció.  
e) Resoldre la integració del personal funcionari de carrera en els diferents cossos, agrupacions professionals funcionarials i les seues respectives escales, i determinar, així mateix, els llocs singulars del grup, subgrup i agrupació professional funcionarial corresponent que es declaren a amortitzar.  
f) La integració del personal transferit procedent d'altres administracions públiques.  
g) Resoldre les solicituds de dispensa d'assistència al treball per a la realització de funcions de representació, negociació i participació institucional en l'àmbit de la Mesa General de Negociació I, dins del marc de l'acord sindical que estiguera vigent.  
h) La resolució dels recursos de reposició contra actes dictats per un altre òrgan per delegació.   
  
Article 12. De les delegacions en la Direcció General Recursos Humans  
Delegar en la persona titular de la Direcció General Recursos Humans les atribucions següents:  
a) La classificació dels llocs de treball de l'Administració de la Generalitat, per mitjà del sistema determinat reglamentàriament de conformitat amb el que disposa l'article 9, lletra f de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
b) L'aprovació i modificació de les relacions de llocs de treball que es publicaran en el Diari Oficial de la Comunitat Valenciana de conformitat amb el que disposa l'article 9, lletra f i article 43 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
c) L'informe, de caràcter preceptiu i vinculant, dels avantprojectes de llei i els projectes de disposicions generals que facen referència a estructura orgànica, mètodes de treball i personal, elaborats per les conselleries, previst en l'article 9.1.b de la Llei d'Ordenació i Gestió de la Funció Pública Valenciana.   
d) La resolució de les solicituds de jubilació i, en conseqüència, de prolongació de la permanència en el servici actiu, del personal de l'Administració de la Generalitat prevista en els articles 9.1.o i 63 de la Llei d'Ordenació i Gestió de la Funció Pública Valenciana.  
e) La resolució de les declaracions de compatibilitat del personal que desenrotlla la seua activitat principal en l'Administració de la Generalitat, els seus organismes, ens, corporacions de dret públic i empreses que en depenguen, prevista en l'article 92.3.c de la Llei d'Ordenació i Gestió de la Funció Pública Valenciana.   
f) El manteniment i la gestió del Registre de Personal i del Registre de Llocs de Treball de l'Administració de la Generalitat, previst en l'article 9.1.m de la Llei d'Ordenació i Gestió de la Funció Pública Valenciana.   
  
Article 13. Delegacions relatives al funcionari interí i al personal laboral temporal   
1. Delegar en les persones titulars de les subsecretaries de la Conselleria de Presidència i Agricultura, Pesca, Alimentació i Aigua, de Benestar Social, d'Educació, Cultura i Esport, i en la persona titular de la Direcció General de Planificació i Servicis del Servef els nomenaments i els cessaments del personal funcionari interí i la contractació i cessament del personal laboral temporal en els casos següents:  
1.1. En el cas del personal funcionari interí.  
a) Substitucions de les funcionàries i els funcionaris en llocs d'atenció directa, per alguna de les causes següents:  
- Incapacitat temporal  
- Permís per maternitat, adopció o acolliment de menors.  
- Permís per matrimoni  
- Permís per lactància  
- Reduccions de jornada  
- Llicències sense retribució  
- Plans de vacacions  
- Permís sindical  
- Permís per campanya electoral.  
b) Excés o acumulació de tasques per un termini màxim de sis mesos, dins d'un període de dotze mesos.  
c) Execució de programes de caràcter temporal.  
1.2. En el cas de personal laboral temporal, les substitucions en llocs laborals d'atenció directa, per alguna de les causes següents:  
  
- Incapacitat temporal  
- Permís per maternitat, adopció o acolliment de menors  
- Permís per matrimoni  
- Permís per lactància  
- Reduccions de jornada  
- Plans de vacacions  
- Llicències sense retribució  
- Permís sindical  
- Permís per campanya electoral  
2. Els llocs d'atenció directa del paràgraf anterior seran aquells que considere com a tals la normativa de gestió pressupostària de la Generalitat.  
3. La delegació efectuada en les persones titulars de les subsecretaries de Benestar Social i d'Educació, Cultura i Esport està referida als nomenaments i contractes que es formalitzen en els servicis centrals d'estes, i correspon esta delegació a les direccions territorials respecte dels que es formalitzen en el seu àmbit territorial respectiu.  
  
  
Article 14. Delegacions relatives a formalització i cessament de contractes de duració determinada   
1. Delegar, en els òrgans de l'Administració de la Generalitat que s'assenyalen, la formalització dels contractes laborals de duració determinada i cessaments, produïts com a conseqüència de la finalització d'estos:  
a) Les persones titulars de les subsecretaries de les conselleries, a excepció dels casos previstos en l'article 13, respecte als contractes que es formalitzen en l'àmbit de les seues respectives conselleries.  
b) La persona titular de la direcció general de l'Institut Valencià de la Joventut, les persones titulars d'Institut Valencià d'Investigacions Agràries, Institut Cartogràfic, Institut Valencià de Seguretat i Salut en el Treball, Agència Valenciana de Foment i Garantia Agrària i Servef, respecte dels contractes que es formalitzen en els seus respectius àmbits.  
  
2. Estos contractes s'han d'adaptar a les corresponents modalitats regulades en la normativa aplicable en desplegament de l'Estatut dels Treballadors en matèria de contractes de duració determinada.  
  
Article 15. Delegacions relatives al personal seleccionat per procedi-ment abreujat de provisió de vacants  
Es delega en les persones titulars de les subsecretaries de la Presidència de la Generalitat i de cada una de les conselleries, així com en els directors dels organismes i entitats a què es fa referència en l'apartat 3.b de l'article anterior, els nomenaments i cessaments del personal funcionari interí, i la contractació i cessament del personal laboral temporal, efectuats com a conseqüència de l'aplicació de l'article 8 de l'Orde de 17 de gener de 2006, de la Conselleria de Justícia i Administracions Públiques, sobre regulació de borses de treball temporal per a proveir provisionalment llocs de treball de l'Administració de la Generalitat.  
  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació es farà constar expressament el que establix l'article 63 de la Llei 5/1983, del Consell i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Segona. De l'avocació i de la revocació  
Les delegacions de competències que es disposen en esta resolució no serà obstacle perquè l'òrgan delegatori puga avocar el coneixement o resolució dels assumptes que considere oportuns, i podrà, així mateix, revocar-los en qualsevol moment, de conformitat amb el que establix l'article 63.5 de la Llei 5/1983, del Consell i els articles 13 i concordants de la mencionada Llei 30/1992.  
  
Tercera. Suplències de les persones titulars d'òrgans delegats  
1. En cas de vacant, absència o malaltia de la persona titular de la Secretaria General Administrativa les facultats que li delega esta resolució les exercirà la persona titular de la Subsecretaria de la Conselleria d'Hisenda i Administració Pública.  
2. En cas de vacant, absència o malaltia de la persona titular de la Direcció General de Tributs i Joc la suplència serà exercida:  
a) En l'àmbit de tributs, per la persona titular de la Subdirecció General de Tributs, i, en cas de vacant, absència o malaltia d'esta, per les persones titulars caps de servici de l'esmentada Subdirecció General segon l'àmbit material de funcions atribuïdes a cada servici en l'apartat 2 de l'article 27 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública. Si estes últimes es troben en alguna de les situacions que determinen, al seu torn, la necessitat de la seua respectiva suplència, esta serà exercida per les persones titulars cap de servici de l'esmentada Subdirecció General, en l'orde en què es troben relacionades en l'apartat 2 de l'article 27 del Decret 20/2013, de 25 de gener, del Consell.  
  
b) En l'àmbit de joc, per la persona titular de la Subdirecció General de Joc, i, en cas de vacant, absència o malaltia d'esta, per les persones titulars caps de servici de l'esmentada Subdirecció General segon l'àmbit material de funcions atribuïdes a cada servici en l'apartat 2 de l'article 28 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública. Si estes últimes es troben en alguna de les situacions que determinen, al seu torn, la necessitat de la seua respectiva suplència, esta serà exercida per les persones titulars caps de servici de l'esmentada Subdirecció General, en l'orde en què es troben relacionades en l'apartat 2 de l'article 28 del Decret 20/2013, de 25 de gener, del Consell.  
  
3. En cas de vacant, absència o malaltia de les persones titulars de les direccions territorials d'Hisenda i Administració Pública, la suplència serà exercida:  
a) En matèria de gestió d'ingressos i reembossament de cost de garanties, per les persones titulars caps de servici de les direccions territorials segon l'àmbit material de funcions atribuïdes a cada servici en els apartats 3, 4 i 5 de l'article 57 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública. Si estes últimes es troben en alguna de les situacions que determinen, al seu torn, la necessitat de la seua respectiva suplència, esta serà exercida per les persones titulars caps de servici de les direccions territorials, en l'orde en què es troben relacionades en els apartats 3, 4 i 5 de l'article 57 del Decret 20/2013, de 25 de gener, del Consell.  
  
b) En els altres casos, per les persones titulars de les secretaries territorials.  
4. En els casos de vacant, absència o malaltia de les persones titulars dels restants òrgans delegats d'este departament, caldrà ajustar-se al que disposa l'article 13.3 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública.  
  
Quarta. De la revocació d'anteriors delegacions  
Queden revocades les delegacions que s'oposen al que establix esta resolució i en particular les efectuades a través de les normes següents:   
  
- Orde de 23 de febrer de 2004, del conseller d'Economia, Hisenda i Ocupació, de delegació de competències en determinades matèries en altres òrgans de la Conselleria d'Economia, Hisenda i Ocupació (DOGV núm. 4721, de 29 de març).  
- Orde de 21 de desembre de 2004, del conseller de Justícia i Administracions Públiques, per la qual es deleguen determinades atribucions en diversos òrgans de l'Administració del Govern Valencià (DOGV 4909, 23 de desembre).  
- Orde de 4 d'octubre de 2005, del conseller de Justícia i Administracions Públiques, per la qual es deleguen competències en matèria de personal en determinats òrgans de l'Administració del Govern Valencià (DOGV 5108, 6 d'octubre).  
- Orde de 19 de juny de 2006, del conseller de Justícia, Interior i Administracions Públiques, per la qual es deleguen determinades competències en matèria de personal en la Conselleria d'Agricultura, Pesca i alimentació (DOGV 5292, 30 de juny).  
- Orde de 22 de maig de 2008, del conseller de Justícia i Administracions Públiques, per la qual es deleguen determinades atribucions en el Servici Valencià d'Ocupació i Formació (DOGV 5771, 27 de maig).  
  
- Orde de 8 de juliol de 2008, del conseller de Justícia i Administracions Públiques, per la qual es deleguen determinades atribucions en la Conselleria de Benestar Social (DOGV 5809, 18 de juliol).  
- Orde d'1 d'agost de 2008, del conseller d'Economia, Hisenda i Ocupació, per la qual es deleguen competències en el secretari autonòmic d'Economia i Pressupostos (DOGV 5827, 13 d'agost).  
- Orde de 28 de maig de 2009, de la consellera de Justícia i Administracions Públiques, per la qual es deleguen determinades atribucions en diversos òrgans de la Conselleria d'Educació (DOGV 6030, 8 de juny).  
  
  
DISPOSICIÓ FINAL  
  
Esta resolució entrarà en vigor l'endemà de ser publicada en el Diari Oficial de Comunitat Valenciana.  
  
València, 29 d'octubre de 2014.- El conseller d'Hisenda i Administració Pública: Juan Carlos Moragues Ferrer.